ຈີນເປັນປະທດທີ່ຂັງຄຸກ ພວກນັກຂ່າວ ຫລາຍທີ່ສຸດໃນໂລກ
ກຸ່ມປົກ​ປ້ອງ​ນັກ​ຂ່າວ​ ກ່າວ​ວ່າ ພວກ​ນັກ​ຂ່າ​ວເຮັດ​ວຽກ​ຢູ່​ໃນ​ເຂດ​ ທິ​ເບ​ດ ​ແລະ Xingjiang ແມ່ນ​ພວກ​ທີ່​ຕົກ​ຢູ່​ໃນ​ອັນ​ຕະລາຍຫລາຍ​ທີ່​ສຸດ ​
ກຸ່ມປົກປ້ອງສິດທິຂອງສື່ມວນຊົນ ຊັ້ນນໍາກຸ່ມນຶ່ງກ່າວວ່າ ປັດຈຸ ບັນນີ້ ຈີນ ກໍາລັງກັກຂັງນັກຂ່າວຢ່າງໜ້ອຍ 32 ຄົນຢູ່ໃນຄຸກ ຊຶ່ງເຮັດໃຫ້ຈີນ ເປັນຜູ້ຂັງຄຸກນັກຂ່າວ ຫລາຍທີ່ສຸດຂອງໂລກ ຄະນະກໍາມະການປົກປ້ອງນັກຂ່າວ CPJ ກ່າວວ່າ ພວກນັກ ຂ່າວທີ່ເຮັດວຽກຢູ່ໃນຂົງເຂດ ທິເບດ ແລະ Xingjiang ທີ່ ວຸ້ນວາຍນັ້ນ ແມ່ນພວກທີ່ຕົກຢູ່ໃນອັນຕະລາຍຫລາຍທີ່ສຸດ ແລະວ່າ ສອງສ່ວນສາມຂອງ ພວກນັກຂ່າວທີ່ຖືກຂັງໃນຄຸກຂອງຈີນນັ້ນ ແມ່ນຊາວທິເບດ ຫລື ຊາວ ວີເກີ້ (Uighurs) ທີ່ຖືກກັກຂັງ ຍ້ອນລາຍງານຂ່າວກ່ຽວກັບຄວາມເຄ່ງຕຶງດ້ານຊົນເຜົ່າ ທີ່ມີຫລາຍຂຶ້ນນັບ ມື້ນັ້ນ ຜົນການສໍາຫລວດດັ່ງກ່າວ ໄດ້ເຜີຍແຜ່ໃຫ້ຮູ້ໃນວັນອັງຄານນີ້ ຢູ່ໃນລາຍງານປະຈໍາປີຂອງ ການສໍາຫລວດກ່ຽວກັບການກັກຂັງນັກຂ່າວຂອງ ກຸ່ມ CPJ ກ່ຽວກັບ ທີ່ພົບວ່າ ຈໍານວນ ຕົວເລກຂອງພວກນັກຂ່າວທີ່ຖືກກັກຂັງ ໃນປີ 2012 ແມ່ນສູງທີ່ສຸດຢ່າງເປັນປະວັດການ ເທິກີຕົກຢູ່ ໃນອັນດັບຂີ້ຮ້າຍທີ່ສຸດ ໃນລາຍງານຂອງກຸ່ມປົກປ້ອງບັນດານັກຂ່າວ ໂດຍມີການຂັງຄຸກນັກຂ່າວ 49 ຄົນ ຕິດຕາມມາໂດຍອິຣານ ທີ່ມີນັກໂທດນັກຂ່າວ 45 ຄົນ ກຸ່ມ CPJ ບົ່ງວ່າ ໃນທົ່ວໂລກ ມີນັກຂ່າວຖືກກັກຂັງທັງໝົດ 232 ຄົນ ຊຶ່ງແມ່ນຫລາຍທີ່ສຸດນັບແຕ່ກຸ່ມດັ່ງກ່າວໄດ້ທໍາການສໍາຫລວດ ແລະບັນທຶກໄວ້ ນັບແຕ່ປີ 1990 ເປັນຕົ້ນມາ ແລະວ່າການເພີ້ມຂຶ້ນໃນຈໍານວນດັ່ງກ່າວ ສ່ວນນຶ່ງແມ່ນເປັນຍ້ອນການນໍາໃຊ້ຂໍ້ກ່າວຫາກ່ຽວກັບການກໍ່ການຮ້າຍຢ່າງແຜ່ຫລາຍ ແລະຄວາມຜິດຕໍ່ຕ້ານລັດຢ່າງອື່ນ ຕໍ່ພວກນັກຂ່າວນັ້ນ ໃນແງ່ທີ່ດີນັ້ນ ລາຍງານກ່າວວ່າ ເປັນເທື່ອທໍາອິດນັບແຕ່ປີ 1996 ທີ່ມຽນມາ ບໍ່ຢູ່ໃນບັນຊີຂອງພວກປະເທດ ທີ່ກັກຂັງນັກຂ່າວ ລາຍງານກ່າວອີກວ່າ ເຈົ້າໜ້າທີ່ມຽນມາ ໄດ້ປ່ອຍ ບັນດານັກຂ່າວ ຢ່າງໜ້ອຍ 12 ຄົນ ທີ່ຖືກກັກຂັງໃນປີທີ່ຜ່ານມາ ອັນເປັນສ່ວນນຶ່ງໃນການປະຕິຮູບທາງການເມືອງ ໃນປະເທດທີ່ຕັ້ງຢູ່ໃນເຂດເອເຊຍຕາເວັນອອກສຽງໃຕ້ແຫ່ງນັ້ນ